SHBA-Rusi: Mosmarrëveshje për raketat dhe për Kosovën
Sekretarja amerikane e Shtetit dhe Sekretari i Mbojtjes vizitojnë Moskën
Sekretarja amerikane e Shtetit Kondoliza Rajs thotë se nuk është arritur ndonjë marrëveshje me Rusinë lidhur me planet amerikane për të dislokuar një sistem të mbrojtjes nga raketat në Evropën Qendrore. Megjithatë, Sekretarja tha se të dyja palët kanë rënë dakord të përgatisin një dokument, i cili të shërbejë si kornizë strategjike mbi pakësimin e stoqeve të armatimeve. Zonja Rajs i bëri komentet sot në Moskë, pas ditës së dytë dhe të fundit të bisedimeve me Ministrin e Jashtëm rus Sergei Lavrov. Si ajo edhe zoti Lavrov u shprehën se kishin zhvilluar bisedime konstruktive dhe të vlefshme. Një prej çështjeve ku të dyja palët kanë mosmarrëveshje është Kosova. Duke pranuar egzistencën e tyre, zonja Rajs u bëri thirrje te gjitha palëve të mos përdorin dhunë. tha zonja Rice. Ministri i Jashtem rus Sergei Lavrov, përsëriti qëndrimin tashmë të njohur të Moskës, se pavarësia e Kosovës përbën shkelje të ligjit ndërkombëtar. tha ai. Para takimit të sotëm, Sekretarja Rajs dhe Sekretari i Mbrojtjes Robert Gejts u takuan me disa udhëheqës të opozitës ruse dhe drejtues rusë biznesi.//lk